गर्भावस्थामा शारीरिक असजिलोपनको अनुभव, सुन्दरतामा कमी आएको वा अनाकर्षक भएको अनुभव तथा गर्भमा भएको शिशुलाई हानि पुग्छ कि भन्ने डर मनमा भयो भने यौनसम्पर्कमै नकारात्मक प्रभाव पर्छ । यस्तो स्थितिमा कतिपय व्यक्तिले यौनसम्पर्कको पूरा आनन्द प्राप्त गर्न सक्दैनन् । गर्भ रहेका कारणले नै यौनसम्पर्क नराखिँदा पति–पत्नीबीच दूरी बढ्ने सम्भावना हुन्छ । त्यसैले यतिबेला दम्पतीबीचको सम्बन्ध सुमधुर राख्न दुवैजनाको बीचमा राम्रोसँग कुराकानी हुनुपर्छ । अरू बेलाजस्तै गर्भावस्थामा पनि यौन क्रियाकलाप शारीरिक सामीप्यताका लागि मात्र नभई भावनात्मक सामीप्यताको निरन्तरता यसका लागि निकै सहयोगी हुन सक्छ ।
